નવી દિલ્હી : સાઉદી અરબમાં પોતાની નોકરી છુટી જવાનાં કારણે બેહાલ થઇ ગયેલા ભારતીય કામદારોની મદદ કરવા માટે ભારત સરકાર આગળ આવી છે. તેનાં માટે વિદેશ રાજ્યમંત્રી વી.કે સિહને ત્યાં મોકલવામાં આવ્યા છે. આ લોકોમાંથી ઇમરાન ખોખર નામનાં એક વ્યક્તિએ વિદેશ મંત્રી સુષ્વાં સ્વરાજને ટ્વિટ કરીને તેમની પાસે મદદ માંગી હતી. આ ટ્વીટ મળતાની સાથે જ સ્વરાજે તેમાં ફસાયેલા કામદારોને બચાવવા માટેની કાર્યવાહી ચાલુ કરી દીધી હતી.